Na osnovu člana 1, člana 2, člana 4, člana 4a i člana 7 Zakona o eksproprijaciji (“Službeni list Republike Crne Gore”, br. 55/00, 12/02 i 28/06, “Službeni list Crne Gore”, br. 21/08, 30/17 i 75/18), člana 38 stav 1 tačka 2 i člana 28 stav 1 tačka 5 Zakona o lokalnoj samoupravi („Službeni list Crne Gore“, broj 2/2018, 34/19, 38/20 i 50/22) i člana 18 stav 1 tačka 5 i člana 36 stav 1 tačka 47 Statuta Opštine Mojkovac („Sl. list Crne Gore - Opštinski propisi“, broj 29/18), Skupština opštine Mojkovac, na śednici održanoj  dana 25. jula 2022. godine, donijela je  
Odluku
o utvrđivanju javnog interesa za nepotpunu eksproprijaciju nepokretnosti za potrebe složenog inženjerskog objekta - NDTS 10/0,4 kV i 10 kV dovodnog kabla - veza sa postojećom trafostanicom u KO Gornja Polja u zahvatu Detaljnog urbanističkog plana “Babića Polje 1” Opština Mojkovac

Član 1
Utvrđuje se javni interes za nepotpunu eksproprijaciju nepokretnosti za potrebe složenog inženjerskog objekta - NDTS 10/0,4Kv i 10 kV dovodnog kabla - veza sa postojećom trafostanicom u KO Gornja Polja u zahvatu Detaljnog urbanističkog plana “Babića Polje 1” Opština Mojkovac.
Javni interes za nepotpunu eksproprijaciju nepokretnosti se utvrđuje na osnovu zakona  prema Elaboratu nepotpune eksproprijacije za katastarske parcele broj 381, 382, 383, 386/2, 387/2, 389, 396, 400, 407, 411, 413/2, 413/1 i 415 u KO Gornja Polja, Opština Mojkovac, koji je urađen od strane „Geodeting“ d.o.o. iz Bijelog Polja broj 18/5/19 od 23. 5. 2019. godine, (elaborat ovjeren od strane Uprave za nekretnine - Područna jedinica Mojkovac), u granicama zahvata Glavnog projekta električne instalacije jake struje za NDTS 10/0,4 kV, 1x630 kVA ,,Biznis zona” i 10 kV infrastrukturni priključak - novi objekat NDTS 10/0,4 kV, na urbanističkoj parceli UPI-2 koju čini dio katastarske parcele broj 426 KO Gornja Polja i dovodni kabal, veza sa postojećom trafostanicom preko katastarskih parcela 381, 382, 383, 386/2, 387/2, 389, 396, 400, 407, 411, 413/2, 413/1 i 415 u KO Gornja Polja, Opština Mojkovac u zahvatu Detaljnog urbanističkog plana “Babića Polje 1” Opština Mojkovac, urađen od strane “LINES” D.O.O. iz Podgorice broj 31470 od 15. 6. 2020. godine (projekat revidovan od strane J.U. “Institut za razvoj i istraživanja u oblasti zaštite na radu - Zavod za istraživanja, razvoj i inžinjering” iz Podgorice broj 03-929/1 iz jula 2018 godine).
Nepokretnosti za koje se utvrđuje javni interes za nepotpunu eksproprijaciju su upisane u u KO Gornja Polja u Mojkovcu i čine ih dijelovi katastarskih parcela prema Elaboratu nepotpune eksproprijacije iz stava 2 ovog člana i to:   
1. katastarska parcela br. 381/3, u površini od 39 m2, koja je upisana u LN br. 117 u KO Gornja Polja (svojina Miodrag Drašković u obimu prava 1/1); 
1. katastarska parcela br. 382/3, u površini od 9 m2 i katastarska parcela br. 383/3, u površini od 34 m2 koje su upisane u LN br. 120 u KO Gornja Polja (svojina Milijana Drašković u obimu prava 1/1); 
1. katastarska parcela br. 386/3, u površini od 15 m2 i katastarska parcela br. 387/3, u površini od 21 m2 koje su upisane u LN br. 502 u KO Gornja Polja (svojina Dragan Drašković u obimu prava 1/1); 
1. katastarska parcela br. 389/3, u površini od 30 m2, koja je upisana u LN br. 116 u KO Gornja Polja (svojina Miroslav Drašković u obimu prava 1/1); 
1. katastarska parcela br. 396/3, u površini od 18 m2, koja je upisana u LN br. 123 u KO Gornja Polja (suvojina Miomir Krgović i Tihomir Krgović u obimu prava od po 1/2 ); 
1. katastarska parcela br. 400/3, u površini od 12 m2, koja je upisana u LN br. 125 u KO Gornja Polja (svojina Radovan Medojević u obimu prava 1/1); 
1. katastarska parcela br. 407/3, u površini od 12 m2, koja je upisana u LN br. 90 u KO Gornja Polja (svojina Slobodan Bošković u obimu prava 1/1); 
1. katastarska parcela br. 411/3, u površini od 12 m2, koja je upisana u LN br. 137 u KO Gornja Polja (svojina Milorad Živković u obimu prava 1/1); 
1. katastarska parcela br. 413/5, u površini od 36 m2, koja je upisana u LN br. 339 u KO Gornja Polja (svojina Zavod za zapošljavanje Crne Gore u obimu prava 1/1); 
1. katastarska parcela br. 413/7, u površini od 10 m2, koja je upisana u LN br. 337 u KO Gornja Polja (svojina Zoran Zejak u obimu prava 1/1); 
Navedene nepokretnosti se nalaze u zahvatu detaljnog urbanističkog plana „Babića Polje 1“ („Sl. list Crne Gore - opštinski propisi“ br. 25/15) u Opštini Mojkovac.

Član 2
Vlasnici predmetnih nepokretnosti iz člana 1 ove odluke imaju pravo na pravičnu naknadu shodno članu 9 i 48 Zakona o eksproprijaciji (“Službeni list Republike Crne Gore”, br. 55/00, 12/02 i 28/06, “Službeni list Crne Gore”, br. 21/08, 30/17 i 75/18).
Naknada za nepotpunu eksproprijaciju i ustanovljenje službenosti postavljanja kablova -  energetskog objekata sa pripadajućom infrastrukturom na nepokretnostima iz člana 1 ove odluke će biti isplaćena u skladu sa Izvještajem o procjeni vrijednosti nepokretnosti posebne komisije Uprave za katastar i državnu imovinu broj 01-012/21-17393/2 od 4. 4. 2022. godine.

Troškove naknade iz stava 1 ovog člana snosi korisnik eksproprijacije.

Član 3
Izgradnja složenog inženjerskog objekta NDTS 10/0,4 kV, na urbanističkoj parceli UPI-2 koju čini dio katastarske parcele broj 426 u KO Gornja Polja i dovodni kabal, veza sa postojećom trafostanicom preko katastarskih parcela 381, 382, 383, 386/2, 387/2, 389, 396, 400, 407, 411, 413/2, 413/1 i 415 u KO Gornja Polja, Opština Mojkovac u zahvatu Detaljnog urbanističkog plana “Babića Polje 1” Opština Mojkovac, vrši se prema glavnom projektu iz člana 1 ove odluke u skladu sa Prostorno urbanističkim planom opštine Mojkovac (“Sl. list Crne Gore - opštinski propisi” br. 19/11, 9/14 i 36/19) i Detaljnim urbanističkim planom “Babića Polje 1” (“Sl. list Crne Gore - opštinski propisi” br. 25/15) u Opštini Mojkovac i u skladu sa Urbanističko-tehničkim uslovima broj 1063-891/12 od 2. 4. 2018. godine, za izradu tehničke dokumentacije - novi objekat NDTS 10/0,4 kV, na urbanističkoj parceli UPI-2 koju čini dio katastarske parcele broj 426 u KO Gornja Polja i dovodni kabal, veza sa postojećom trafostanicom u KO Gornja Polja.

Opština Mojkovac je korisnik nepotpune eksproprijacije.

		Član 4
Sastavni dio ove odluke je Elaborat nepotpune eksproprijacije za katastarske parcele broj 381, 382, 383, 386/2, 387/2, 389, 396, 400, 407, 411, 413/2, 413/1 i 415 u KO Gornja Polja, Opština Mojkovac, koji je urađen od strane „Geodeting“ d.o.o. iz Bijelog Polja broj 18/5/19 od 23. 5. 2019. godine, (elaborat ovjeren od strane Uprave za nekretnine - Područna jedinica Mojkovac).
Član 5
Postupak nepotpune eksproprijacije na nepokretnostima iz člana 1 ove odluke sprovešće nadležni organ - Uprava za katastar i državnu imovinu u skladu sa Zakonom o eksproprijaciji.

Član 6
Ova odluka stupa na snagu osmog dana od dana objavljivanja u ,,Službenom listu Crne Gore - Opštinski propisi”. 
Broj: 05-040/22-163

